
Nr.               din  28 aprilie 2022
R A P O R T
Asupra stadiului de înscrierea datelor în Registrul agricol pe semestrul I - 2022
Măsuri pentru eficientizarea acestei activităţi
Activitatea de completare şi centralizare a datelor în registrele agricole, pentru perioada 2020-2024, se desfăşoară în temeiul prevederilor Legii nr.68/1991 privind Registrul agricol, ale Ordonanţei Guvernului nr.28/2008 privind Registrul agricol, ale Hotărârii Guvernului nr. 985/2019 privind registrul agricol pentru perioada 2020-2024 şi ale Normelor tehnice privind completarea Registrelor  agricole, pentru perioada 2020-2024, care au fost aprobate prin ordinul 25/1382/37/1642/14927/46/20/2020 ale: ministrului agriculturii și dezvoltării rurale, al ministrului lucrărilor publice, dezvoltării și administrației publice, al ministrului afacerilor interne, al ministrului finanțelor  publice, al președintelui Institutului Național de Statistică, al președintelui Agenției naționale de cadastru și publicitate imobiliară și al președintelui Agenției naționale sanitar-veterinare și pentru siguranța alimentelor.
Registrul agricol constituie sursă de date pentru elaborarea pe plan local a unor politici în domeniile: fiscal, agrar, protecție socială, cadastru, edilitar-urbanistic, sanitar, școlar, servicii publice de interes local și altele asemenea.

Registrul agricol asigură baza de date pentru satisfacerea unor solicitări ale cetățenilor, cum ar fi: 

a) eliberarea documentelor doveditoare privind proprietatea asupra animalelor și păsărilor;

b) eliberarea/vizarea atestatelor de producător și eliberarea carnetelor de comercializare, în vederea valorificării de către producătorii agricoli, persoane fizice, a produselor agricole proprii și de exercitare a comerțului cu aceste produse;

c) eliberarea adeverințelor privind calitatea de producător agricol, în cazul celor care nu desfășoară activitate economică, pentru care se eliberează documentele prevăzute la lit. b);

d) starea materială pentru situații de asistență/protecție socială, pentru obținerea unor drepturi materiale și/sau bănești;

e) eliberarea certificatului de nomenclatură stradală și adresă, ca dovadă a adresei de domiciliu;

f) alte situații decât cele prevăzute la lit. a)-e) și care au la bază informații cuprinse în registrul agricol.

Registrul agricol constituie sursă administrativă de date pentru sistemul informațional statistic, respectiv: statistica oficială, pregătirea și organizarea recensămintelor agricole, ale clădirilor și ale populației, ale unor anchete-pilot, organizarea unui sistem de observări statistice prin sondaj etc..

Registrul agricol asigură baza de date pentru realizarea cu ajutorul sistemelor electronice de calcul a verificărilor încrucișate între datele din registrul agricol și datele înscrise în registre specifice ținute de alte instituții, cu titlu de exemplu fără a se limita la acesta; Sistemul integrat de administrare și control (IACS) de la Agenția de Plăți și Intervenție pentru Agricultură (APIA).
Pentru registrele agricole din perioada 2020-2024, prin H.C.L. nr. 3 din 31.01.2020 s-a stabilit că acestea se întocmesc numai pe suport electronic, cu obligativitatea interconectării cu Registrul agricol național,  pentru 2850 poziții de rol, pentru cele 4 tipuri de registru agricol, respectiv:

- tipul 1 – pentru gospodăriile populaţiei cu domiciliul în comuna Vulcana-Băi ,
 satul Nicolaeşti şi satul Vulcana de Sus;

 - tipul 2 – pentru persoanele fizice cu domiciliul în alte localităţi;
 - tipul 3 – pentru unităţile cu personalitate juridică cu sediul în localitate;

 - tipul 4 – pentru unităţile cu personalitate juridică cu sediul în alte localităţi.
Ca măsuri pentru perioada următoare, considerăm a fi necesare:
1. Se constată transmiterea automată a datelor către Registrul Agricol Național, începând cu data de 12 ianuarie 2022. 

2. După finalizarea transferului, respectiv validării datelor, care în prezent sunt parțiale,  se verifică pozițiile de rol, din registrul agricol național,  prin rularea procesului de corelare, în vederea depistării eventualelor inconsistențe și complinirea acestora. 

3. Concomitent cu operațiunile prevăzute la primul punct se face și corelarea cu registrul de rol fiscal, astfel încât materia impozabilă din registrul agricol să fie preluată în rolul fiscal.

4. Se constată necesitatea achiziționării unui program privind registrul agricol, pentru menținerea în format electronic a datelor și migrarea prin actualizare a bazei de date în Registrul Agricol Național. 

5. Secretarul general al comunei verifică prin sondaj, cel puțin de două ori pe an, concordanţa dintre datele din registrul agricol şi datele din registrul de rol nominal unic.

6. Se constată că nu sunt situații particulare identificate la nivelul localității pe linia completării registrului agricol și care nu sunt reglementate prin  normele tehnice.
            Inspector ,                                                Inspector ,
       Simona  OACHEȘU                                       Alexandru NEGULESCU                   
